ประวัติอำเภอสองพี่น้อง

= = = = =ประวัติความเป็นมาของอำเภอสองพี่น้อง=

อำเภอสองพี่น้องตั้งขึ้นเมื่อ พ.ศ. 2539 มีพื้นที่กว้างขวางอาณาเขตครอบคลุมไปถึงอำเภออู่ทองในปัจจุบัน

ต่อมาได้แยกพื้นที่ส่วนหนึ่งของอำเภอสองพี่น้องออกตั้งเป็นอำเภอใหม่ชื่อว่าอำเภอจรเข้สามพัน

(อำเภออู่ทอง) ระยะแรกตั้งที่ว่าการอำเภอได้อาศัยบ้านพักของหลวงเทพบุรี (เอี่ยม สถาปิตานนท์)

เป็นที่ทำการอยู่บ้านปากคอก ริมคลองสองพี่น้อง แต่เนื่องจากบริเวณนี้เป็นที่ลุ่มน้ำท่วม

เป็นเวลานานถึงประมาณ 6 เดือนของทุกปี การคมนาคมไม่สะดวกประกอบกับตัวอาคารชำรุดทรุดโทรมมาก ดังนั้นในปี พ.ศ. 2507 นายประมวล สุวรรณเกิด นายอำเภอและนายพัฒ บุญยพันธ์ ผู้ว่าราชการจังหวัดสุพรรณบุรี

มีความเห็นชอบให้ย้ายที่ว่าการอำเภอมาสร้างยังที่แห่งใหม่ (ในปัจจุบัน) ซึ่งอยู่ริมถนนสายบางลี่ –

หนองวัลย์เปรียง บ้านโพธิ์อ้น ตำบลสองพี่น้อง ซึ่งเป็นเขตเทศบาลสองพี่น้อง

คำว่า “สองพี่น้อง” มีเรื่องเล่ากันมาว่า แต่เดิมนั้นบริเวณพื้นที่ของอำเภอเป็นป่าดงหนาทึบเต็มไปด้วยสัตว์ป่านานาชนิด

ได้มีชาวบ้านสังเกตเห็นว่ามีช้าง 2 เชือก ออกจากป่ามากินน้ำ เล่นน้ำในคลองนี้เป็นประจำ

และคิดว่าช้างทั้ง 2 เชือกนี้คงเป็นพี่น้องกัน จึงตั้งชื่อคลองนี้ว่า “ คลองสองพี่น้อง ”

และโดยที่อำเภอนี้ตั้งอยู่ริมคลองสองพี่น้อง จึงตั้งชื่ออำเภอว่า “อำเภอสองพี่น้อง” ด้วย